প্রেসিডেন্ট এরদোগানের মাথায় পাখি!প্রেসিডেন্ট এরদোগানের মাথায় পাখি!
বিরল এক দৃশ্য প্রত্যক্ষ করলো পুরোবিশ্ব। প্রেসিডেন্টের মাথায় পাখি! তাও আবার সবে মাত্র অবমুক্ত করা পাখিদের মধ্যে থেকে একটি ঘটিছে এই কান্ড। তুরস্কের প্রেসিডেন্ট রিসেপ তাইয়েপ এরদোগানের মাথার উপর আশ্রয় নিল একটি পাখি। গত শুক্রবার কৃষ্ণ সাগরের তীরবর্তী শহর রাইজে একটি মসজিদের উদ্বোধনকালে এ ঘটনা ঘটে। মসজিদের উদ্বোধনকালে তিনি কয়েকটি ঘুঘু ও তিতির পাখি আকাশে ছেড়ে দেন।
কিন্তু একটি পাখির মাথায় ভিন্ন চিন্তা কাজ করছিল। উড়ে না গিয়ে সে প্রেসিডেন্টের মাথার ওপর বসে পড়ে। এ সময় এরদোগান হাতে তালি দিয়ে পাখিটিকে তাড়াতে চেষ্টা করেন। কিন্তু তাতেও কাজ হচ্ছিল না। শেষ পর্যন্ত প্রেসিডেন্ট হাসিমুখে পাখিটিকে মাথায় থাকার অনুমতি দেন। অবশ্য কয়েক সেকেন্ড পরে সেটি স্বেচ্ছায় উড়ে যায়।